שיחה:התרסקות היסעור ברומניה

message: לא כדאי לקרוא לערך "אסון היסעור ברומניה"? ככה קוראים למקרה בתקשורת. השם יסעור מדגיש את הקשר של חיל האוויר הישראלי, ולא סתם "מסוק". MT0 - שיחה 10:31, 30 ביולי 2010 (IDT)
האמת היא, שבתקשורת קוראים לזה "אסון המסוק ברומניה", אבל לטווח הארוך באמת כדאי לקרוא לזה "יסעור" במקום "מסוק". זה פשוט לא יהיה אירוע שיקבל שם רשמי כמו "אסון הכבל" או "אסון המסוקים". Builds - שיחה 10:33, 30 ביולי 2010 (IDT)
נדמה לי שכבר אפשר ליצור קטגוריה לתאונות של מסוקי יסעור. יש המון כאלה. גוונא • שיחה • ביבליוגרפיה של מקורות יהודיים 10:39, 30 ביולי 2010 (IDT)
replies: text: :קטגוריה:אסונות מסוקי יסעור. גוונא • שיחה • ביבליוגרפיה של מקורות יהודיים 10:53, 30 ביולי 2010 (IDT)

message: אם אני לא טועה, יש החלטה (שאני לא מסכים איתה, אבל עדיין יש) שלא מציינים שמות הרוגים בערכים מסוג זה. אם כאן, אז גם בהמשט לעזה או הרצח בבר-נוער. אנדר-ויק •  10:48, 30 ביולי 2010 (IDT)
replies: text: הסרתי את הפרק, לפי ויקיפדיה:פרלמנט/ארכיון 5. אנדר-ויק •  11:05, 30 ביולי 2010 (IDT)
replies: text: :שאלה, האם מה שמופיע בויקיפדיה:פרלמנט/ארכיון 5, תקף גם בויקיפדיה באנגלית? כי בערך האנגלי מופיעים שמות ההרוגים... ואגב, ברצח בבר נוער כן מופיעים שמות הנרצחים Builds - שיחה 11:18, 30 ביולי 2010 (IDT)
replies: text: ::לא תקף באנגלית, זו החלטה מקומית. צריך לבדוק את זה גם בברנוער, כי אמו של אחד ההורגים מונתה ליו"ר תהל"ה ויש לזה קשר ישיר. לדעתי בכלל צריך לבטל את ההצבעה הזו, עברו חמש שנים מאז כך שזה אפשרי מבחינת התקנות. אנדר-ויק •  01:24, 1 באוגוסט 2010 (IDT)
replies: text: :::"לבטל את ההצבעה"?! אם אינה מוצאת חן בעיניך, תוכל לפתוח הצבעה חדשה, אבל החלטות אינן מתבטלות מאליהן. דוד שי - שיחה 07:31, 1 באוגוסט 2010 (IDT)
replies: text: ::::כוונתי ב"לבטל את ההתבעה" הייתה "לבטל את ההצבעה לפי הנוהל המקובל לביטול הצבעות". זו הייתה סינקדוכה, הרי לא באמת חשבת שלדעתי אלו מתבטלות מעצמן. ההחלטה שם אכן אינה מוצאת חן בעיני, במיוחד שחלק מ-17 האנשים שהעבירו אותה אינם חלק מהמיזם כבר שנים רבות, ואולי אפעל לשינויה. אנדר-ויק •  17:22, 2 באוגוסט 2010 (IDT)
thread_title: פרק ההרוגים 

message: אנדר, אני חושב שהקישורים החיצוניים מכילים מקורות שמכסים את הערך. גוונא • שיחה • ביבליוגרפיה של מקורות יהודיים 11:09, 30 ביולי 2010 (IDT)
replies: text: :אדרבה. להפוך אותם להערות שוליים ולהסיר אותם מהפרק. ערך צריך לא רק להיות מבוסס, אלא גם להיראות מבוסס. אם טרחנו לכתוב פסקה, המעט שאנחנו יכולים לעשות זה להוסיף בסופה הערה שמפנה למקור ממנה נלקחה. באותה מידה ניתן לומר "שיעשו גוגל, הכל מופיע". אנדר-ויק •  11:11, 30 ביולי 2010 (IDT)
replies: text: ::צודק.
replies: text: ::ובשביל הפרוטוקול: אני תומך בחשיבות הערך. גוונא • שיחה • ביבליוגרפיה של מקורות יהודיים 11:16, 30 ביולי 2010 (IDT)
thread_title: קישורים חיצוניים

message: עם כל הצער, מדובר בסך הכל בתאונה. אילו היו אותם טייסים נמצאים במכונית שהייתה מעורבת בתאונת דרכים לא היינו כותבים על התאונה, אפילו לא ברמז באחד הערכים. אשר44 - שיחה 11:17, 30 ביולי 2010 (IDT)
replies: text: זו תאונה ממלכתית, ידידי. ואסון צבאי-לאומי. אנדר-ויק •  11:19, 30 ביולי 2010 (IDT)
replies: text: :אז זהו, שלא מדובר בתאונת דרכים, מדובר באסון צבאי שמשפיע על הצבא, האזרחים והמדינה ומקבל הד תקשורתי גדול. התאונה הזו תכנס לספרי ההיסטוריה וממנה יוסקו מסקנות לעתיד במערך המסוקים ובחיל האוויר בכלל. Builds - שיחה 11:19, 30 ביולי 2010 (IDT)
replies: text: ::תאונה של מסוק של צה"ל של מדינת ישראל, במהלך אימון קרבי. תאונה של מסוק מסוג שאירעו איתו כבר לפחות 7 תאונות בעבר. גוונא • שיחה • ביבליוגרפיה של מקורות יהודיים 11:20, 30 ביולי 2010 (IDT)
replies: text: ::: בס"ד תומכת במבהירי החשיבות. ליאת • שיחה • (מישהי שאיכפת לה)  11:22, 30 ביולי 2010 (IDT)

text: קיימת בוויקיפדיה העברית קטגוריה הנקראת "תקריות ואסונות תעופה של כלי טיס ישראלים". במידה שהמשתמש אשר44 הנכבד צודק, יש למחוק את כל הקטגוריה ולא רק את הערך הספציפי הזה. 83.130.100.148 12:10, 30 ביולי 2010 (IDT)
replies: text: :את ההגדרה תאונה ממלכתית אני שומע פעם ראשונה. האם יש לביטוי הזה מקור?. אסון צבאי-לאומי דורש הוכחה. זה באמת אסון אבל גם ילד שנדרס בכביש הוא אסון. אשר44 - שיחה 13:22, 30 ביולי 2010 (IDT)
replies: text: ::למבצע עופרת יצוקה יש חשיבות לא כי נהרגו בו חיילים, אלא בגלל ההקשר בו הם נהרגו. כך גם כאן; לא מדובר רק על תוצאות המקרה, אלא על ההקשר שבו זה קרה - תאונת אימונים של חיל האוויר, בשליחות מדינת ישראל. גוונא • שיחה • ביבליוגרפיה של מקורות יהודיים 13:24, 30 ביולי 2010 (IDT)
replies: text: :::כל חייל שנהרג, נהרג בשליחות מדינת ישראל. לצערנו, יש בצה"ל כל שנה תאונות אימונים ובחלקם יש הרוגים. חשיבות תאונה כזו יכולה להיות במחדל משמעותי (צאלים, אסון הכבל) או הקשר פוליטי (צאלים) או אירוע בין-לאומי (אילן רמון). אבל לא כל תאונה היא בעלת משמעות וזו למשל הסיבה שאין ערך על רמון הבן ונסיבות מותו. אשר44 - שיחה 13:27, 30 ביולי 2010 (IDT)
replies: text: ::::צודק, אבל השאלה היא גם איזו תאונת אימונים זו הייתה. פה מדובר בתאונת מסוק שקרו בו תאונות כאלה כבר בעבר.

text: ::::מהי עמדתך בנוגע לאסון המסוקים? גוונא • שיחה • ביבליוגרפיה של מקורות יהודיים 13:29, 30 ביולי 2010 (IDT)
replies: text: ::::::אסון המסוקים היה בעל משמעות כפולה. מצד אחד מספר הנספים ומצד שני השפעתו על הלך הרוחות והאוויריה הציבורית בקשר ליציאה מלבנון. אשר44 - שיחה 13:31, 30 ביולי 2010 (IDT)
replies: text: :::::::כשאני חושב על זה בשנית יש משהו במה שאתה אומר, אבל אני עדיין נוטה לטעון כי יש כאן חשיבות. בסופו של דבר זו תאונת כלי טייס (זה נדיר), לא רק זה אלא שמדובר בכלי טייס שבשימוש יומיומי בחיל האוויר ושקרו בו תאונות דומות בעבר, וכן מצטרפת העובדה שנהרגו 7 בני אדם שפעלו מטעם המדינה. גוונא • שיחה • ביבליוגרפיה של מקורות יהודיים 13:34, 30 ביולי 2010 (IDT)
replies: text: ::::::::יש כאן בעיית אקטואליזציה (מדברים על זה - אז אולי נכתוב ערך). באופן שגרתי על חללי צה"ל אנחנו לא כותבים כי הוחלט שהויקיפדיה אינה אתר יזכור. כאן יש 6 חללים במקובץ, שכשלעצמם היו עולם ומלואו לבני משפחתם אבל על כל אחד מהם בנפרד לא היינו כותבים ערך, וגם לא היינו כותבים ערך אם היו נהרגים בתאונת דרכים. העובדה שנהרגו בתאונת כלי רכב מוטס לא שונה משמעותית ממוות בכלי רכב קרקעי רגיל שאיבד בלמים כתוצאה מכשל מכני, ועל זה לא היינו כותבים אשר44 - שיחה 13:40, 30 ביולי 2010 (IDT)
replies: text: ::::::::רק לתקן, תאונת כלי טיס היא לא דבר נדיר ובכלי טיס בפרופיל טיסה צבאי\מבצעי תאונות הן נפוצות עוד יותר. לפני שבועיים התרסק מטוס אימונים בעת נחיתה, חיפוש קל למדי מאתר התרסקות של צוקית באוק 2008 שנהרגו בה מדריך וחניך רק חודש אחרי התרסקות קוברה על שני טייסיו. להבדיל מכלי רכב קרקעיים, תאונות ברכבים מעופפים בדרך כלל נגמרות רע הרבה יותר. באופן אישי אני מאמין שהערך הזה ישאר בניגוד לנקודת מבט רחבה המתעלה מעל אירועי היום והאתמול בגלל נטיית ויקיפדים רבים לשקף את מוקדי העניין של עורכי החדשות במדיות האלקטרוניות והמודפסות. יוסי • שיחה 14:14, 30 ביולי 2010 (IDT)
replies: text: :::::::::טוב, זו כבר שאלה סמנטית. מה זה נדיר? בהשוואה לתאונות דרכים של כלי רכב, שקורות מאות פעמים ביום, תאונות כלי טייס אכן נדירות. גוונא • שיחה • ביבליוגרפיה של מקורות יהודיים 14:17, 30 ביולי 2010 (IDT)
replies: text: ::::::::::אני מסכימה עם אשר. לא כל דבר שקורה ומדברים על זה בחדשות זכאי לערך בויקיפדיה. Hanay •  שיחה  14:34, 30 ביולי 2010 (IDT)
replies: text: :::::::::::למה תבנית החשיבות נמצאת בדף השיחה ולא בדף של הערך? Hanay •  שיחה  14:36, 30 ביולי 2010 (IDT)
replies: text: ::::::::::::כך נהוג במקרים מהסוג הזה. לגופו של עניין, גם אני מסכים עם אשר. גילגמש • שיחה 14:39, 30 ביולי 2010 (IDT)
replies: text: :::::::::::::מהם המקרים מסוג זה? חללי צה"ל? Hanay •  שיחה  14:42, 30 ביולי 2010 (IDT)
replies: text: ::::::::::::::כן. יוסי מחשבון אחר - שיחה 17:46, 30 ביולי 2010 (IDT)
יש אצלנו כמה וכמה ערכים דומים (או חשובים פחות). למשל אסון הכבל, רולטת הרשת, אסון צאלים א', אסון מחניים. תומך בחשיבות. נרו יאיר • שיחה • י"ט באב ה'תש"ע • 15:26, 30 ביולי 2010 (IDT)

text: אסון הכבל הגיע לבג"ץ והוקמה ועדת וינוגרד לחקירתו.

text: רולטת הרשת היה "טקס זובור" שהתקיים במשך שנים ולא אירוע בודד וגרם לקמפיין להוצאת חקר תאונות אימונים לגוף חיצוני

text: אסון צאלים א היה כשל בנהלי בטיחות באימונים, ששונו אחריו ובעקבותיו

text: אסון מחניים היה תאונה רבת נפגעים, שעוררה הד לאומי בעיקר גלל המחלוקת בנחיצות השהייה בדרום לבנון.

text: לדעתי אם צריך לקבוע רף לערכים הרי לכל האירועים הרשומים כאן יש ערך מוסף שבגללו נחקקו בזיכרון ואילו לתאונה הנוכחית אין כזה Itamar-e - שיחה 17:55, 30 ביולי 2010 (IDT)
replies: text: :אסון הכבל הגיע לבג"ץ ונדחה על הסף. אין לזה משמעות. ועדת חקירה מוקמת לאחר כל אסון וכמעט לאחר תמיד מחדדים משהו או משנים משהו, גם זה זניח. אתה מתבלבל בין אסון מחניים לבין אסון שאר ישוב. מחניים לא קשור בכלל ללבנון. "נחקקו בזיכרון" הוא מושג סובייקטיבי מאוד. אסון מחניים לא נחקק (עובדה שהתבלבלת), אסון הכבל מוכר רק בגלל זהות הטייס שאינו קשור לאסון כלל, צאלים א' זכור רק בגלל צאלים ב' (שזכור בעיקר בגלל הטענות ביחס לאהוד ברק). נרו יאיר • שיחה • כ"ו באב ה'תש"ע • 10:43, 6 באוגוסט 2010 (IDT)
אין לי דעה מוצקה בעניין, אבל אני רוצה להסב את תשומת לבכם שחיל האוויר מאבד כלי טיס אחד *לפחות* מדי שנה (ראו למשל את התאונה של אסף רמון שנה שעברה שלא זכתה לערך), ומדי שנה נהרגים (שלא לדבר על נפצעים) מספר חיילים בתאונות אימונים. בברכה, איש המרק - שיחה 19:29, 30 ביולי 2010 (IDT)

text: עמוס הראל, התרסקות המסוק ברומניה | יציאה מפרופורציות, הארץ, 30/07/10. יוסי • שיחה 19:38, 30 ביולי 2010 (IDT)
לדעתי חסר חשיבות אנציקלופדית בינתיים. לרוב האסונות הנ"ל יש חשיבות החורגת מהאסון (למעט אולי צאלים א'). Dangling Reference - שיחה 20:50, 30 ביולי 2010 (IDT)

text: אני מצטרף לאלו הרואים חשיבות בערך. ישנן תאונות רבות שחולפות על פנינו, זוכות לידיעות קטנות בעמ' 17 בעיתון, ואינן נשארות בתודעה הציבורית. לעומתן, ישנן תאונות שמקבלות גוון של מעין "אסון לאומי", זוכות לתהודה ציבורית רחבה ונחקקות בזכרון הציבורי. התרסקות המסוק ברומניה היא תאונה שמשתייכת לקבוצה השנייה. מדובר על תאונה שגרמה להפסקת שידורי הטלוויזיה ומעבר לשידורי "גל פתוח" במשך שעות, זכתה לסיקור תקשורתי רחב ביותר במשך ימים וסביר להניח שתיצרב בזכרון הציבורי. בין היתר, התאונה חשפה בפני הציבור הרחב את העובדה, שעד כה הייתה די חבויה, שחיל האוויר מתאמן באופן שוטף ודי מאסיבי בשטחן של מדינות זרות. Lostam - שיחה 00:18, 31 ביולי 2010 (IDT)
replies: text: :כל זה לא חשוב. כפי שכבר נאמר בדיון, מדי פעם יש תאונות בצבא, בדיוק כמו שיש תאונות בכבישים. אין מה לכתוב על הנושא, מדובר בתאונה מצערת, לא מעבר לזה. אין פה "אסון לאומי". גילגמש • שיחה 06:30, 31 ביולי 2010 (IDT)
replies: text: ::קריטריון מובהק לא נמצא כאן, וכל שיש לנו שזה להביע את דעתנו. אני סבור שראוי להשאיר את הערך. כיוון שאנו מחוברים מאוד להווה, ניכר חסרונו של הערך התרסקות ההרקולס בג'בל חלאל, שבה נספו 20 חיילים. דוד שי - שיחה 19:43, 2 באוגוסט 2010 (IDT)
replies: text: :::מסכים עם לאסתם. הייחוד במקרה הזה הוא שמדובר באסון צבאי שהתרחש במדינה זרה. האסון חשף לציבור הרחב את העובדה שצבאות ישראל ורומניה משתפות פעולה בצורה רצינית והביא לדיון נרחב בנושא בשתי המדינות. גם העניין של חילוץ הגופות מאתר ההתרסקות הנידח זכה לתהודה גדולה. מדובר ללא ספק באסון לאומי. יורי - שיחה 20:10, 2 באוגוסט 2010 (IDT)
replies: text: :::: ככלל איני אוהב את ערכי החדשות הללו. אבל אם לא רוצים את הערך הנ"ל יש צורך לענ"ד להוריד גם ערכים אחרים. במידה ולא יורדו הערכים האחרים וזה כם יורד אזי יהיה כאן איפה ואיפה  • קוני למל •כ"ג באב ה'תש"ע• 22:28, 2 באוגוסט 2010 (IDT)

text: אין לערך כל חשיבות אנציקלופדית. זו תאונה מצערת מאוד, אך לא בנסיבות מיוחדות ולא בסקלה מיוחדת. קצת פרופורציה: באותו שבוע שבו התרסק המטוס על שבעה האנשים בו, נהרגו כאלף איש בשטפונות בסין. את חוסר החשיבות האנציקלופדית יהיה קל יותר לראות עם פרספקטיבה של זמן, אני מניח שחודש-חודשיים יספיקו - ואז בכוונתי להעלות אותו להצבעת מחיקה. ‏odedee • שיחה 11:31, 6 באוגוסט 2010 (IDT)
replies: text: :חסרונו של ערך חשוב (השיטפונות במחוז הספר הצפון-מערבי בפקיסטן (2010) מופיע כבר ימים אחדים ברשימת המבוקשים) אינו נימוק למחיקתו של ערך אחר. ידוע שנקודת המבט שלנו אינה גלובלית, ונושאים הקשורים לישראל זוכים לתשומת לב רבה יותר מאחרים. דוד שי - שיחה 13:09, 6 באוגוסט 2010 (IDT)
replies: text: ::אין מדובר בתאונה חשובה, אף אם סיפקה לעיתונים כותרות במשך שבוע שלם. יש גבול לישראלוצנטריות. ‏odedee • שיחה 23:44, 9 באוגוסט 2010 (IDT)
thread_title:  חשיבות? 

message: משום מה לא מצליח לראות את הכתבה אצלי במחשב, ונראה לי שזה מקור טוב באשר למה שקרה שם בפועל עם הערפל והבלאגן. עשו טובה: כך כנראה התרסק מסוק היסעור. גוונא • שיחה • ביבליוגרפיה של מקורות יהודיים 13:05, 30 ביולי 2010 (IDT)
thread_title:  מקור מחדשות 2 

message: קודם כל... זה יסעור 2025... והוא נועד לשרת עד 2025...
שנית כל זה לא קובוק אלה בובוק (BOBOC \ LR0D)
לגבי שיפור מערכות ההיגוי...מאיפה המידע הזה? שום מערכת היגוי לא שופרה ולא חודשה. יש מספר מסוקים שהוסיפו להם מערכת ריחוף אוטומטי. אין שום קשר למקרה. הסמכות על התקשורת? ככה לא כותבים ערך אינציקלופדי.
יום אבל? מאיפה זה בא? שום יום אבל... הופסקו טיסות עקב הארוע בטיחות עצמו. זה קורה כמעט אחרי כל תאונה שיש חשד שנעשה ע"י גורם אנושי.
מהלך התאונה: חוקרי התעופה של מדינת ישראל שוברים את הראש מה קרה שם ואתה כבר יודע בלי ליום רגע בזירת ההתרסקות...דמיון מפותח ביותר....
לסיכום זהו ערך חשוב כי זוהי תאונה צבאית בא נהרגו לוחמים של צה"ל. הנושא קיבל סיקור רחב בתקשורת. כמו שאר האסונות שיש להם ערך גם לזה מגיע. אבל יש צורך לערוך את הערך לגבולות המידע הקיים ולא להיסחף עם הדמניון.
replies: text: אתה מוזמן לשנות, להוסיף ולהביא מקורות מידע לערך. MT0 - שיחה 06:37, 1 באוגוסט 2010 (IDT)
replies: text: :תיקנתי את שם הבסיס ל"בובוק" (יש אסמכתאות רבות בגוגל). תיקנתי את שנת 2050 לשנת 2025 (הוספתי בערך "יסעור" אסמכתא לקיומו של פרויקט "יסעור 2025"). הסרתי את הפירוט הטכני של ההשבחה. דוד שי - שיחה 20:11, 2 באוגוסט 2010 (IDT)
thread_title:  חוסר דיוק בדברים 

message: שלום עורכים יקרים,
מצאתי קישור חיצוני אחד או יותר בהתרסקות היסעור ברומניה שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://www.lametayel.co.il/%D7%90%D7%AA%D7%A8+%D7%94%D7%A0%D7%A6%D7%97%D7%94+%D7%91%D7%94%D7%A8%D7%99+%D7%94%D7%A7%D7%A8%D7%A4%D7%98%D7%99%D7%9D/ נמצא כקישור שבור. לא נמצא בארכיון.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 15:36, 24 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022)